รอย กู๊ด (Roy Gould): ในเวลาอีกไม่ถึงปีจากนี้
เรากำลังจะได้ร่วมกันเฉลิมฉลองปีแห่งดาราศาสตร์สากล
ซึ่งเป็นวาระสำคัญเนื่องในโอกาสครบ 400 ปี
ที่กาลิเลโอ (Galileo) ได้สังเกตดวงดาวบนท้องฟ้ายามค่ำคืน ผ่านกล้องโทรทัศน์
และในอีกไม่กี่เดือนนี้ พวกเราก็จะได้ร่วมฉลอง
การปล่อยนวัตกรรมตัวใหม่จากงานวิจัยของไมโครซอฟท์
ซี่งผมคิดว่ามันจะมีอิทธิพลเป็นที่น่าประทับใจไม่แพ้กัน
ในวีธีการที่เรามองเอกภพ ดังเช่นที่กาลิเลโอได้ทำ เมื่อสี่ศตวรรษก่อน
มันเรียกว่า WorldWide Telescope
และผมอยากที่จะขอบคุณ TED และไมโครซอฟท์ ที่ให้โอกาสผมนำมันมาสู่ความสนใจของคุณ
และผมอยากที่ชักจูง เมื่อคุณมีโอกาส
ให้คุณได้ลองไปสัมผัสมันใกล้ๆที่ TED Lab ที่ด้านล่าง
The WorldWide Telescope ถ่ายภาพที่ยอดเยี่ยม
มาจากกล้องโทรทัศน์ที่ดีที่สุดทั้งจากบนโลกและในอวกาศ
และถักทอพวกมันเข้าด้วยกันอย่างแนบเนียน
เพื่อที่จะผลิตภาพองค์รวมของเอกภพ
มันกำลังที่จะเปลี่ยนวิธีการที่เราศึกษาดาราศาสตร์
มันกำลังที่จะเปลี่ยนวิธีการที่เราสอนดาราศาสตร์
และผมคิดว่า ที่สำคัญที่สุด
มันกำลังที่จะเปลี่ยนวิธีการที่เรามองตัวพวกเราเองในเอกภพ
ถ้าเรามีงาน TED นี้ในยุคคุณปู่คุณตาเรา
มันคงไม่เป็นที่เลื่องชื่ออะไรใหญ่โต
ในปี 1920 ยกตัวอย่าง คุณไม่ได้รับอนุญาตให้ดื่ม
ถ้าคุณเป็นผู้หญิง คุณไม่ได้รับอนุญาตให้ลงคะแนนเสียง
และถ้าคุณมองขึ้นไปยังดวงดาวและทางช้างเผือก ในคืนฤดูร้อน
สิ่งที่คุณเห็นคือสิ่งที่เราคิดว่าเป็นทั้งหมดของเอกภพ
ที่จริง หัวหน้าของหอดูดาวที่ฮาร์วาร์ด (Harvard) ในอดีต
เคยให้คำโต้เถียงที่สำคัญไว้ว่า
ดาราจักรทางช้างเผือกนั้นเป็นทั้งหมดของเอกภพ
ฮาร์วาร์ดผิดครั้งยิ่งใหญ่ (เสียงหัวเราะ)
แน่หล่ะ ปัจจุบันเราทราบแล้วว่าดาราจักรต่างๆ ขยายกว้างออกไปไกลกว่าดาราจักรของเรา
เราสามารถเห็นได้ไปไกลถึงขอบเขตสำรวจ ของเอกภพ
เห็นย้อนกลับไป
เกือบที่จะถึงวินาทีที่เกิดบิ๊กแบง (Big Bang)
เราสามารถเห็นทั่วทั้งสเปกตรัมของแสง
เปิดเผยถึงโลกที่ก่อนหน้านี้ไม่สามารถมองเห็นได้
เราเห็นแหล่งปฐมบาลของดวงดาวอันอลังการ
ที่ซึ่ง ไม่ว่าด้วยอะไรก็ดี ธรรมชาติได้จัดสรรจำนวนและ
ขนาดของดวงดาวที่พอเหมาะ ที่จะเกิดขึ้น เพื่อให้เป็นที่กำเนิดของชีวิต
เราได้เห็นโลกต่างดาว เราได้เห็นระบบสุริยจักรวาลต่างดาว
300 แห่งแล้ว และยังคงเจอเพิ่มเรื่อยๆ
และพวกมันไม่เหมือนดาวของเรา
เราเห็นหลุมได้ ณ ใจกลางของดาราจักรของเรา
ในทางช้างเผือก และที่อื่นๆในเอกภพ
ณ ที่ซึ่งเวลา เหมือนที่จะหยุดนิ่ง
แต่จนถึงตอนนี้ ภาพที่เรามองเอกภพมัน กระจัดกระจายเป็นชิ้นๆ
และผมคิดว่าเรื่องราวอันน่าทึ่งหลายเรื่อง ที่ธรรมชาติได้บอกกับเรา
ได้ตกหล่นลอดรอยแตกพวกนี้ไป และนั่นกำลังจะเปลี่ยน
ผมอยากที่จะพูดสั้นๆถึงเหตุผลสามข้อ
ว่าทำไมเพื่อนร่วมงานกับผม ในวงการดาราศาสตร์และการศึกษา
ถึงได้ตื่นเต้นเหลือเกิน เกี่ยวกับ WorldWide Telescope
และทำไม พวกเราถึงคิดว่ามันเป็นการเปลี่ยนแปลงที่สำคัญ
ประการแรก มันทำให้คุณได้สัมผัสกับเอกภพ
สำหรับผมแล้ว WorldWide Telescope เป็นเหมือนกับพรมวิเศษ
ที่นำคุณท่องไปยังเอกภพที่คุณอยากจะไป
ประการที่สอง คุณสามารถเที่ยวเอกภพไปกับนักดาราศาสตร์ ผู้ซึ่งทำหน้าที่เป็นมัคคุเทศก์ให้คุณ
และผมไม่ได้หมายถึงผู้เชี่ยวชาญที่จะมาบอกคุณว่า คุณกำลังมองดูอะไรอยู่เท่านั้นนะครับ
แต่รวมถึงคนที่มีความหลงใหลในซอกมุมต่างๆในเอกภพ
ผู้ที่สามารถแบ่งปันความสนใจของเขา
และทำให้เอกภพเป็นที่ที่น่าไปท่องเที่ยวได้
และสุดท้าย คุณสามารถสร้างทัวร์ของคุณเองได้
คุณสามารถแบ่งปันกับเพื่อนของคุณ คุณสามารถสร้างมันขึ้นมากับเพื่อนของคุณก็ได้
และนั่นคือส่วนที่ผมคิดว่ามันน่าตื่นเต้นที่สุด
เพราะว่า ผมคิดว่ามันคือหัวใจ พวกเราทุกคนเป็นนักเล่านิทาน
และในการเล่าเรื่อง
เราแต่ละคนก็จะเข้าใจเอกภพในรูปแบบของเรา
เรากำลังที่จะมีเอกภพส่วนตัว
ผมคิดว่าเรากำลังที่จะได้เห็นสังคมของนักเล่าเรื่อง กำเนิดขึ้นและวิวัฒนาการไปเรื่อยๆ
ก่อนที่ผมจะแนะนำบุคคลที่ทำหน้าที่รับผิดชอบดูแล WorldWide Telescope
ผมอยากที่จะทิ้งข้อคิดสั้นๆไว้กับคุณ
เมื่อผมถามใครๆว่า "ท้องฟ้ายามค่ำคืนทำให้คุณรู้สึกอย่างไร"
พวกเขามักตอบว่า "โอ้ รู้สึกเราตัวเล็กนิดเดียว ไร้ความสำคัญ"
แต่ความจริงแล้ว การจ้องมองของเราได้เติมเต็มไปทั่วทั้งเอกภพ
และต้องขอบคุณผู้สร้าง WorldWide Telescope
ตอนนี้เราสามารถที่จะเริ่มมีการสนทนากับเอกภพ
ผมคิดว่า WorldWide Telescope จะโน้มน้าวคุณ
ว่า แม้เราจะตัวเล็ก แต่จริงๆแล้ว เรามีความสำคัญอย่าไร้ที่ติ
ขอบคุณครับ
(เสียงปรบมือ)
ผมบอกไม่ถูกเลยว่านี่เป็นโอกาสพิเศษแค่ไหน
ที่จะได้แนะนำ เคอติส หว่อง (Curtis Wong) จากไมโครซอฟท์ ครับ (เสียงปรบมือ)
เคอร์ติส หว่อง: ขอบคุณครับ รอย
เอาล่ะ ที่เรากำลังชมอยู่นี่คือการนำเสนอที่ยอดเยี่ยม
แต่มันเป็นแค่ทัวร์อันนึงครับ
และจริงๆแล้วมันได้ถูกสร้างขึ้นก่อนหน้านี้
และทัวร์ทั้งหมดนี้สามารถตอบโต้กับผู้ใช้ได้
ดังนั้น ถ้าผมจะไปที่ไหนสักแห่ง
คุณอาจจะกำลังดูทัวร์ และคุณสามารถหยุดที่ไหนก็ได้ระหว่างทาง
ดึงข้อมูลอื่นๆขึ้นมา
มันมีแหล่งข้อมูลและเว็ปไซท์มากมาย
เกี่ยวกับสิ่งที่คุณอาจจะอยากไป
คุณสามารถซูมเข้าไป ดึงภาพถอยออกมา
แหล่งข้อมูลทั้งหมดมีอยู่พร้อมให้คุณ
สำหรับทาง ไมโครซอฟ โครงงาน WorldWide Telescope นี้อุทิศให้กับ จิม เกรย์ (Jim Gray)
ผู้ซึ่งเป็นเพื่อนร่วมงานของเรา และงานของเขาที่ได้ทำเอาไว้มากมายนั้น
คือสิ่งที่ทำให้โครงงานนี้เกิดขึ้นได้
มันเป็นหยาดเหงื่อที่เกิดจากความรัก และกลุ่มเล็กๆของเรา
และเราหวังจริงๆว่า มันจะจุดประกายเด็กๆ ให้สำรวจและเรียนรู้เกี่ยวกับเอกภพ
โดยพื้นฐานแล้ว เด็กๆทุกวัยก็เหมือนกับเรา
และ WorldWide Telescope ก็จะพร้อมใช้งานในฤดูใบไม้ผลินี้
คุณสามารถโหลดได้ฟรี ขอบคุณครับ เครก มัลดีย์ (Craig Mundies)
จากเว็ปไซท์ WorldWideTelescope.org
ซึ่งเป็นอะไรที่ใหม่
และสิ่งที่คุณได้เห็นในวันนี้
เป็นแค่ส่วนเล็กน้อยไม่ถึงหนึ่งเปอร์เซ็นต์ของสิ่งที่มันมี
และใน TED Lab เรามีทัวร์
ที่ถูกสร้างโดย เด็กอายุหกขวบชื่อ เบนจามิน
ซึ่งมันจะทำให้คุณตะลึงงันกันเลยทีเดียว (เสียงหัวเราะ)
แล้วเจอกันนะครับ ขอบคุณครับ
(เสียงปรบมือ)